cyanic-selkie/wikianc huggingface dataset:
Mikipele
Mikipelei ir raksturīga falseta balss. Līdz 1948. gadam viņu ierunāja Volts Disnejs, bet smēķēšanas dēļ viņš vairs nevarēja pilnvērtīgi veikt šo uzdevumu. Pēc tam līdz 1977. gadam Mikipeli ierunāja skotu balss aktieris Džims Makdonalds (Jim MacDonald). Amerikāņu balss aktieris Veins Olvains (Wayne Allwine) ierunāja no 1977. līdz 2009. gadam, kad viņš nomira. Kopš 2009. gada Mikipeli ieskaņo Brets Ivans (Bret Iwan).
Jumpravas pagasts
Jumpravas pagasts ir viena no Ogres novada administratīvajām teritorijām Daugavas krastā novada dienvidaustrumos. Robežojas ar Lēdmanes pagastu, Lielvārdes pagastu, Birzgales pagastu un Aizkraukles novada Skrīveru pagastu.
Daba
Jumpravas pagasts atrodas Daugavas labajā krastā, Viduslatvijas nolaidenumā. Pagasta dienvidu daļa izvietojusies Daugavas ielejā. Vidējais absolūtais virsmas augstums ir ap 35 – 50 m vjl. pagasta dienvidu daļā un 60 – 70 m vjl. pagasta ziemeļu daļā. Dominē vidēja un maza lieluma pauguri, kas pārsvarā sastāv no grants. Lielākais purvs pagastā ir Ušķēnu—Silzemnieku purvs (platība 1,2 km²).
No derīgajiem izrakteņiem visvairāk atrodama grants; lielākais karjers atrodas Rīgas-Daugavpils šosejas malā.
Gaisa vidējā diennakts temperatūra janvārī ir ap -6,2 °C, bet jūlijā - ap 17,2 °C (pie Daugavas 17,1 °C un mazāk). Gada vidējais nokrišņu daudzums svārstās 700 – 730 mm robežās. Nedaudz vairāk nokrišņu izkrīt pagasta ziemeļu daļā, kur ir lielāki virsmas absolūtie augstumi un pauguraināks reljefs.
Meži aizņem 43,7% pagasta teritorijas. Izplatītākie koki mežos ir egles, kas aug dažādās kombinācijās ar citiem kokiem. Lielākie dižkoki pagastā ir Akmentiņozols (stumbra apkārtmērs 5,5 m) pie Rīgas - Daugavpils šosejas, Ciņu priede (4,0 m) un deviņžuburainā Tentēnu liepa (1,2 - 2,2 m).
Hidrogrāfija
Upes: Pagasts atrodas Daugavas labajā krastā; tam cauri tek Plēšupīte.
Vēsture
Jumpravas apkaime apdzīvota jau sen, par ko liecina Lielrutuļu senkapi. Rakstiski Jumpravas vārds minēts jau 1259. gadā, kad Rīgas arhibīskaps dāvinājis Rīgas Cisterciešu sieviešu klosterim zemes šajā apkaimē. Senvācu dialektā vārds Jungfer nozīmē "jaunava" un no šī vārda cēlies vēlākais muižas nosaukums Jungernhof, kas latviski saukta par Jumpravu. Zemes Daugavas labajā krastā nosauca par Lieljumpravu, bet kreisajā krastā - par Mazjumpravu. Līdz mūsu dienām ir saglabājies 1,5 m augstais un gandrīz 3 m garais Vangusalu Dīnamarkas akmens, kurā iekalts aplis ar krustu un Rīgas arhibīskapa simbols - sakrustots bīskapa zizlis un krusts. Mūsu dienās akmens iezīmē Lielvārdes, Lēdmanes un Jumpravas pagasta robežpunktu.
Sasēris
Sasēris (Sazoru ezers, Sasera ezers, Saseru ezers, Sasēres ezers) ir ezers Madonas novada Aronas pagastā, 2 km uz ziemeļiem no Lauteres un 1 km uz austrumiem no Līdēres.
Jumpravas pagasts
Vēsture
Pati Jumpravas muiža (tagadējā Lieljumprava jeb Dzelmes) sākusi veidoties pirms 400 gadiem, kad 1760. gadā Krievijas ķeizariene uzdāvināja daļu savu īpašumu grāfam Černišovam. Vēlāk muižas īpašumi piederējuši daudziem īpašniekiem, bet pēc 1905. gada revolūcijas - baronam fon Tītenhofam.
Sasēris
Atrodas purvainā vietā, mežu ielokā. Platība ir 9 ha, lielākais dziļums — 1,7 m. Ezerā ieplūst 2 grāvji un iztek grāvis uz Viešupi, kas tek uz Lielo Līdēri.
Jumpravas pagasts
Vēsture
Pagasta teritorijā ir bijuši daudzi krogi, piemēram, Lankmaņkrogs, Majorkrogs, Lobes krogs, kā arī Sudmalkrogs Daugavas kreisajā krastā. Netālu no Lieljumpravas Daugavas pretējā krastā atradās Jaunjelgava jeb Frīdrihštate; tā bija tirgotāju un plostnieku apmešanās vieta. Poļu, krievu, ebreju u.c. tautību ieceļotāji nonāca arī līdz Lieljumpravai, kur atrada darbu, reizēm apmetoties te arī uz dzīvi. Tāpēc Lieljumpravas apkaimē jau izsenis iedzīvotāju nacionālais sastāvs ir bijis daudzveidīgāks nekā no tranzītceļiem attālākos pagastos. Otrā pasaules kara laikā apkārtnes mežos notikušas sadursmes starp vāciešiem un Vitolda Jauntirāna partizānu grupu.
1935. gadā Jumpravas pagasta platība bija 110 km². 1945. gadā pagastā izveidoja Jumpravas, Drujasgala un Dzelmes ciema padomes, bet pagastu 1949. gadā likvidēja. 1951. gadā Jumpravas ciemam pievienoja daļu Drujasgala ciema, 1954. gadā - Dzelmes ciemu. 1977. gadā daļu Jumpravas ciema pievienoja Lielvārdes lauku teritorijai. 1990. gadā ciemu reorganizēja par pagastu. 2009. gadā pagasts kā administratīvā teritorija iekļauts Lielvārdes novadā. 2021. gadā Lielvārdes novadu iekļāva Ogres novadā.
Iedzīvotāji
Salīdzinājumā ar citiem reģiona pagastiem Jumpravas pagastā ir daudzveidīgāks nacionālais sastāvs un zemāks latviešu īpatsvars (78%), salīdzinoši daudz ir krievu - 13,5%, gandrīz 4% baltkrievu. 49% iedzīvotāju ir vīrieši un 51% - sievietes.
Iedzīvotāju skaita izmaiņas
Esošajās robežās, pēc CSP datiem.
Apdzīvotās vietas
Lielākās apdzīvotas vietas ir Jumprava (pagasta centrs), Dzelmes un Viešļi.
Transports
Cauri pagastam iet šoseja Rīga-Daugavpils (A6) un dzelzceļa līnija Rīga - Daugavpils, pagastā ir Jumpravas dzelzceļa stacija.
Lietuvas ģerbonis
Lietuvas ģerbonis ir viens no Lietuvas simboliem. Tas ir viens no senākajiem ģerboņiem Eiropā. Mūsdienu ģerbonim ļoti līdzīga simbolika lietota jau 1366. gadā. Ģerbonī attēlots Vītis, uz zirga jājošs bruņinieks, kas tur rokā zobenu un vairogu.
Wilde
Wilde var būt:
Procesors
Procesors (en) ir datu apstrādes sistēmas apakšsistēma, kas apstrādā ievades informāciju pēc tam, kad ievades apakšsistēma to ir pārkodējusi datos. Pēc tam, kad procesors ir datus apstrādājis, tie tiek nodoti izvades apakšsistēmai, kas tos pārkodē atpakaļ informācijā.
Ir divi galvenie ciparu procesoru veidi:
Galvenās procesoru arhitektūras ir:
Sentluisa
Sentluisa (fr vai St-Louis; en) ir pilsēta ASV, Misūri štatā. Pilsētai nosaukumu devuši franču kolonisti par godu Francijas karalim Luijam IX. Iedzīvotāji: 370 900 (2008). Neoficiālie nosaukumi - "Vārtu pilsēta" un "Kurgānu pilsēta". Sentluisa ir lielākā pilsēta Misūri štatā un 16. lielākā ASV. Senluisā notika 1904. gada vasaras olimpiskās spēles.
Ģeogrāfija
Pilsēta atrodas Misisipi upes rietumu krastā, uz dienvidiem no Misūri ietekas tajā. Robežojas ar Sentluisas apriņķi, bet apriņķī neietilpst. Apvidus ar paugurainām prērijām un Kahokijas kaļķakmeņu kurgāniem.
Klimats
Pilsētā pārsvarā ir mēreni kontinentāls klimats, jo pilsētas tuvumā neatrodas ne lieli kalnu masīvi, ne lielas ūdenstilpes. Teritorija ir pakļauta gan aukstajām arktiskajām gaisa masām no Kanādas, gan mitrajām tropiskajām gaisa masām no Meksikas līča.
Vidējā gaisa temperatūra ir 13,5 °C, vidējais nokrišņu daudzums 980 mm. Vasarā temperatūra parasti sasniedz 32 °C, bet ziemā nokrītas līdz −6 °C. Piefiksētā zemākā temperatūra ir −30.0 °C un augstākā 47,2 °C. 1995. un 1999. gadā anomālais karstums kļuva par nāves iemeslu simtiem cilvēku.
40-50 dienas gadā var būt negaiss, kuru dažreiz pavada virpuļviesuļi. Pie citām dabas katastrofām, kas Sentluisā nav īpaši biežas, pieskaitāmas arī sniega vētras un puteņi.
Vēsture
Sentluisa savu vēsturisko nosaukumu "Kurgānu pilsēta" (Mound City) ieguvusi, pateicoties indiāņu Misisipi kultūras būvētajiem kurgāniem pilsētas apkārtnē. Pirmā franču ekspedīcija pa Misisipi upi šeit ieradās 1673. gadā un Renē Robērs Kaveljē de la Sals (René-Robert Cavelier de La Salle) 1682. gadā pasludināja visa Misisipi upes baseina pievienošanu Francijai ar nosaukumu Luiziāna (La Louisiane). 1703. gadā tagadējās pilsētas vietā tika nodibināta katoļu misija. Pēc tam, kad franči pēc Parīzes miera līguma 1763. gadā bija spiesti atdot angļiem Misisipi upes kreisā krasta, bet spāņiem labā krasta zemes, šeit nodibināja Augšējās Luiziānas pārvaldes centru ar spāņu nosaukumu Sanluisa (San Luis) jeb franču Senluī (Saint-Louis). Par pirmo gubernatoru no 1766. līdz 1768. gadam tās iedzīvotāji ievēlēja Luisu Sentanžu de Belrivu (Louis Saint Ange de Bellerive), bet vēlākos gubernatorus iecēla spāņu valdība. Napoleona karu laikā Spānija 1800. gadā atteicās no Luiziānas par labu Francijai, bet 1803. gadā tā Luiziānu par 80 miljoniem franku (15 miljoniem ASV dolāru) pārdeva ASV, noslēdzot "Luiziānas pirkumu".
Ap 1800. gadu Sentluisā dzīvoja apmēram 1000 cilvēku un Sentluisai tika piešķirtas pilsētas tiesības. 1817. gadā pilsētas ostā pietauvojās pirmais upju tvaikonis un pilsēta kļuva par ziemeļu galapunktu lielo kuģu satiksmei augšup pa Misisipi. 1820. gadā nodibināja Misūri štatu, bet Sentluisa tika iekļauta štata sastāvā. 1827. gadā Sentluisā tika uzbūvēts liels ASV Armijas arsenāls.
Kopš 1840. gada Sentluisā sākās liels imigrantu pieplūdums, pārsvarā no Vācijas, Čehijas un Īrijas. Iedzīvotāju skaits pilsētā palielinājās no aptuveni 20 000 cilvēku 1840. gadā līdz 77 860 1850. gadā, bet 1869. gadā šeit dzīvoja jau virs 160 000 iedzīvotājiem. Ap 1850. gadu Sentluisa kļuva par otro lielāko ASV ostu pēc Ņujorkas. Amerikas pilsoņu kara laikā pilsēta netika izpostīta, bet uz laiku apstājās tās saimnieciskā izaugsme. Pēc kara pilsētā apmetās daudz brīvlaisto vergu no ASV dienvidu štatiem.
1874. gadā pāri Misisipi upei tika uzbūvēts pirmais dzelzceļa un automašīnu satiksmes tilts. 1891. gadā pēc arhitekta Luisa Salivana projekta pilsētā tika uzbūvēts 11 stāvu augstais Veinraita tornis - viens no pirmajiem debesskrāpjiem vēsturē. 1904. gadā Sentluisā norisinājās vasaras olimpiskās spēles.
Sentluisā sāka būvēt milzīgo Vārtu arku, kas ieguva iesauku "Rietumu vārti" un kļuva par Sentluisas vizītkarti.
Transports
Sentluisu apkalpo trīs lidostas. Sentluisas sabiedriskajā transportā ietilpst metropolitēns, pilsētas un ārpilsētas autobusi, taksometru dienesti.
Donecka
Donecka (uk) ir pilsēta Ukrainas austrumos pie Kaļmiusas upes. Doneckas apgabala un Doneckas rajona centrs. Neformālā akmeņogļu ieguves rajona Donbasa galvaspilsēta. Liels rūpniecības centrs.
Donecka ir viens no Ukrainas krievu minoritātes centriem. Kaut arī formāli pilsētas iedzīvotāju lielākā daļa ir ukraiņi, Doneckā dominē krievu valoda.
Vēsture
Donecku 1869. gadā dibinājis velsiešu uzņēmējs Džons Hjūzs (John Hughes). Viņa uzvārds krievu valodā ir Юз (Juz), no kā Doneckas senais nosaukums Juzovka. Hjūzs dibināja metalurģisko rūpnīcu kazaku ciema Aleksandrovas vietā, un 1874. gadā šeit tiek iegūts pirmais čuguns.
Visai strauji Juzovka un Donbass kļuva par vienu no Krievijas smagās rūpniecības centriem. 1924. gadā Juzovku pārdēvēja par Staļinu (Сталино).
Otrā pasaules kara laikā pilsētu gandrīz pilnīgi nopostīja, un pēckara gados atjaunoja ar tā laika tipisku apbūvi. 1961. gada pilsētu pārdēvēja par Donecku — Doņecas upes vārdā.
Kopš 2014. gada aprīļa Donecka un tās apkārtne ir Ukrainas armijas un prokrievisko separātistu sadursmju vieta Donbasa karā, atrodoties prokrievisko separātistu kontrolē. Kara laikā iznīcināta Doneckas starptautiskā lidosta.
Cilvēki
Doneckā dzimuši:
Oniksa
Oniksa ir garākā Antarktīdas upe. Tek pa vienu no Antarktīdas Sausajām ielejām - Raita ieleju Viktorijas Zemē. Sākas no Braunvērta ezera Raita apakšējā glečera pakājē un ietek Vandas ezerā. Barojas no ledāju un sniegu kušanas ūdeņiem un tek tikai siltākajās antarktiskajās vasarās (februārī - martā). Vēsākajās vasarās upe līdz Vandas ezeram nenonāk. Pārējā gada laikā upe redzama tikai kā ledus josla. Upē nav zivju, mīt tikai mikroorganismi.
Anete Šteinberga
Anete Šteinberga (dzimusi Ogrē) ir latviešu basketboliste, spēlē spēka uzbrucēja un centra pozīcijās, Latvijas sieviešu basketbola izlases dalībniece un tās līdere. 2023. gadā pārstāv Francijas klubu Tango Bourges Basket. Latvijas čempione 2008. gadā TTT Rīga sastāvā.
Pilsonis Keins
Pilsonis Keins (en) ir 1941. gada ASV filma. Filmas režisors un galvenās lomas tēlotājs bija Orsons Velss. Filmu nominēja Amerikas Kinoakadēmijas balvai deviņās kategorijās, no kurām saņēma balvu kategorijā "Labākais oriģinālscenārijs" (Orsons Velss un Hermanis Mankevičs).
Anete Šteinberga
Karjera
Kopā ar Latvijas U-20 izlasi izcīnījusi 3. vietu 2009. gada Eiropas U-20 čempionātā, šo panākumu atkārtoja 2010. gada čempionātā, kas notika Latvijā.
Pilsonis Keins
Šo filmu uzskata par vienu no izcilākajām un inovatīvākajām filmām kino vēsturē. 1998. gadā Amerikas Kinoinstitūts, veidojot labāko filmu sarakstu "AFI 100 gadi... 100 filmas", filmu "Pilsonis Keins" ierindoja pirmajā vietā kā labāko filmu visā amerikāņu kinematogrāfa vēsturē. Šo vietu filma saglabāja arī 2007. gada sarakstā "AFI 100 gadi... 100 filmas (10 gadu jubilejas redakcija)" (AFI's 100 Years...100 Movies (10th Anniversary Edition)).
Anete Šteinberga
Karjera
Latvijas pieaugušo nacionālās izlases sastāvā debitējusi. 2021. gada novembrī uzvarā pret Zviedrijas izlasi A. Šteinberga guva 34 punktus, uzstādot savu rekordu izlases spēlēs, kā arī labojot Elīnai Babkinai piederošo izlases rezultativitātes rekordu oficialā spēlē. 2023. gada 12. februārī Eiropas čempionāta kvalifikācijas turnīra spēlē pret Zviedriju Stokholmā A. Šteinberga guva 37 punktus, kas tādējādi kļuva par jaunu vienas spēles rekordu Latvijas valstsvienības vēsturē. 2023. gada Eiropas čempionātā A. Šteinberga bija Latvijas izlases kapteine. Finālturnīru Latvijas izlase noslēdza ar vienu uzvaru apakšgrupas spēlēs un 13. vietu kopvērtējumā.
Pilsonis Keins
Filmā parādīts, kā pēc preses magnāta Čārlza Fostera Keina nāves kāds reportieris cenšas noskaidrot viņa pēdējo vārdu — "rozes pumpurs" — nozīmi, tādējādi caur Keina paziņu atmiņām atklājas viņa dzīvesstāsts.
Anete Šteinberga
Karjera
2023. gada vasarā Šteinbergu pieteica Latvijas izlasei Pasaules tūrē viņai jaunā disciplīnā — 3x3 basketbolā.
Pilsonis Keins
Sižets
Filmas sākumā Čārlzs Fosters Keins mirst, pirms nāves izdvešot: "Rozes pumpurs". Pēc viņa nāves tiek demonstrēta kinohronika, kurā atklājas nozīmīgākie pavērsieni Keina dzīvē. Keina vecāki, pēc tam, kad viņiem piederošajās raktuvēs atrasts zelts, nodevuši astoņgadīgo dēlu baņķiera Voltera Parksa Tečera audzināšanā. Pieaudzis Keins kļūst par mediju magnātu ar milzu ietekmi un ir tik bagāts, ka var atļauties sev uzcelt milzu pili ar privāto zoodārzu. Viņš ir bijis divreiz precējies un abas reizes šķīries. Viņa pirmā sieva Emīlija Monro Nortone ir prezidenta krustmeita, kura kopā ar viņu dēlu iet bojā autokatastrofā divus gadus pēc viņu šķiršanās. Keins mēģina iesaistīties politikā, taču viņa politisko karjeru nedēļu pirms vēlēšanām sagrauj skandāls par viņa sakaru ar dziedātāju Sjūzenu Aleksanderu, kuru viņš apprec divas nedēļas pēc šķiršanās no pirmās sievas. Dzīves nogali viņš pavada vientulībā savā pilī, kamēr viņa mediju impērija pēc Lielās depresijas lēnām brūk. Pēc kinohronikas noskatīšanās viens no tās autoriem paziņo, ka tajā neatklājas Keina cilvēciskā puse un iedomājas, ka varbūt to varētu atklāt, noskaidrojot, kas īsti ir "rozes pumpurs". Viens no klātesošajiem ir reportieris Džerijs Tompsons, kuram tiek uzdots sazināties ar cilvēkiem, kas pazina Keinu un to noskaidrot.
Anete Šteinberga
Karjera
A. Šteinbergas brālis Mārcis Šteinbergs arī ir profesionāls basketbolists, Latvijas izlases spēlētājs.
Pilsonis Keins
Sižets
Tompsons vispirms dodas pie Keina otrās sievas, kura uzstājas kādā Atlantiksitijas naktsklubā, taču viņa atsakās ar reportieri runāt. Uzzinājis, ka, tā kā Keina pēdējie vārdi bijuši plaši citēti laikrakstos, naktskluba oficiants esot jautājis viņai, ko viņa par to zin un viņa esot teikusi, ka nekad neko par rozes pumpuru nav dzirdējusi, Tompsons nolemj atgriezties pēc dažām dienām.
Pēc tam Tompsons dodas uz Filadelfiju, lai bibliotēkā iepazītos ar Keina aizbildņa Mistera Tečera nepublicēto memuāru manuskriptu. Atklājas, ka Keins nodots Tečera aizbildniecībā pēc viņa mātes lēmuma, neskatoties uz tēva iebildumiem, tāpat Tečera pārvaldē tiek nodoti mātes īpašumi, kurus Keins pārņems 21 gada vecumā. Pats Keins darījuma parakstīšanas brīdī spēlējas ar ragaviņām un ir satriekts, uzzinot, ka viņam būs jāpamet vecāki. Pārņemot savus īpašumus, 21 gada vecumā, Keins kļūst par sesto bagātāko cilvēku pasaulē un sagādā vilšanos savam aizbildnim, paziņojot, ka no visiem viņa īpašumiem viņu interesē tikai kāda paputējusi avīze The New York Inquirer un viņš vēloties to vadīt pats personīgi. Kā atklājas Tečera memuāros un Tompsona sarunā ar Keina bijušo asistentu Misteru Bernstīnu, kuru Tompsons apciemo pēc bibliotēkas apmeklējuma, Keins pārpērk konkurentu labākos reportierus un neskatoties uz to, ka pats ir deklarējis par pienākumu lasītājiem sniegt patiesas ziņas, padara Inquirer par dzelteno avīzi, kas nodarbojas ar skandālu kurināšanu. Arī Bernstīns nezina, kas varētu būt rozes pumpurs un izsakās, ka tas varētu būt kaut kas, ko Keins kādreiz zaudējis, jo zaudējis savā dzīvē viņš esot daudz ko.
Pēc Bernstīna ieteikuma Tompsons dodas pie Keina agrākā drauga un bijušā Inquirer kritiķa Džededaijas Līlenda, kurš izsakās, ka viss, ko Keins dzīvē vēlējies, esot bijusi mīlestība, bet viņš pats esot spējis mīlēt tikai sevi un varbūt savu māti. Līlends stāsta, ka Keina laulība ar Emīliju Nortoni nav bijusi sevišķi laimīga, jo Keins bijis pārāk aizņemts ar avīzi. Kad Keins mēģina iesaistīties politikā, kandidējot Ņujorkas gubernatora vēlēšanās, viņa politiskais konkurents, kura sakāve korupcijas skandāla dēļ šķiet neizbēgama, informē Emīlju Nortoni, ka Keinam ir mīļākā — Sjūzena Aleksandera. Lai gan nav īsti skaidrs, vai Keinam ar viņu tiešām ir romāns, sākas skandāls, kura dēļ Keins zaudē vēlēšanās. Pēc vēlēšanām Līlends piedzeras, pasaka Keinam, ka viņam nepatīk Keina attieksme pret dzīvi un pieprasa, lai viņu pārceļ darbā uz Čikāgu. Keins apprec Sjūzenu Aleksanderu un cenšas padarīt viņu par operzvaigzni un tāpēc pat finansē operas celtniecību. Tomēr izrādās, ka Sjūzenai nepietiek talanta un viņa saņem asas kritikas, arī Līlends sāk rakstīt nosodošu kritiku, taču, būdams piedzēries, aizmieg un nav to vēl pabeidzis, kad ierodas Keins un pabeidz to viņa vietā, kā saka pats Līlends — lai pierādītu, ka viņš ir spējīgs uzrakstīt patiesību, tomēr pēc tam viņš atlaiž Līlendu.
Pēc Līlenda Tompsons vēlreiz apciemo Sjūzenu Aleksanderu, kura saka, ka doma padarīt viņu par operzvaigzni bijusi Keina ideja un viņa to nemaz nav gribējusi. Viņa ir sašutusi un vīlusies, izlasot Līlenda kritiku un nikna, ka Keins, Līlendu atlaižot, viņam nosūtījis 25 000 dolāru, uz ko Līlends atbild, nosūtot Keinam viņa deklarāciju par patiesu ziņu sniegšanu lasītājiem, kuru Keins saplēš. Keins spiež Sjūzenu turpināt operdziedātājas karjeru, līdz viņa mēģina izdarīt pašnāvību. Pēc operdziedātājas karjeras izbeigšanas Sjūzena un Keins dzīvo Keina pilī, kur Sjūzena garlaikojas un ilgojas pēc Ņujorkas, līdz Sjūzena pamet Keinu, jo viņš nekad nav viņai devis neko tādu, ko viņa tiešām būtu vēlējusies. Uzzinājusi, ka Tompsons plāno doties uz Keina pili, kurā esošos priekšmetus plānots pārdot izsolē, Sjūzena iesaka parunāt ar sulaini Raimondu. Sulainis, izrādās, ir dzirdējis Keinu sakām "rozes pumpurs" ne tikai viņam mirstot, bet arī, kad Keins, pēc Sjūzenas aiziešanas demolējot viņas istabu, atradis sniega lodi, pēkšņi pārtraucis ārdīties un aizgājis no istabas. Tompsons nolemj, ka atklāt, ko nozīmē "rozes pumpurs" neizdosies, un ka tas būs bijis tikai mazs gabaliņš Keina dzīves, kas neko neizteiktu. Tompsons pamet pili, taču tikmēr strādnieki dedzina dažādus par nevērtīgiem atzītus priekšmetus, tai skaitā ragaviņas ar uzrakstu "rozes pumpurs" — tās pašas, ar kurām Keins spēlējās bērnībā, dienā, kad misters Tečers kļuva par viņa aizbildni un aizveda viņu no vecākiem.
Inovācijas
Pilsonī Keinā izmantoti vairāki eksperimentāli un neierasti filmēšanas un montāžas paņēmieni. Viens no ievērojamākajiem jauninājumiem bija dziļā fokusa lietojums — visas kadra daļas ir asas. To panāca, eksperimentējot ar lēcām un gaismām, piemēram, tuvplānu filmēšanai lietoja telefoto lēcas. Ja nebija iespējams šādu efektu panākt, attiecīgās ainas kadrus paspilgtināja ar optiskā printera palīdzību. Citviet savukārt šo efektu panāca, vispirms filmējot priekšplānu uz tumša fona, tad attinot filmu, izgaismoja fonu un uz tās pašas filmas filmēja fonā notiekošo.
Vēl viena neierasta metode bija zemu filmēšanas leņķu izmantojums, tā, ka redzami telpas griesti, kas tolaik bija sevišķi neierasti, jo tolaik filmēja galvenokārt studijā, dekorācijās, kurām nebija griestu, tāpēc, filmējot Pilsoni Keinu, dekorācijas ainās, kurās redzami griesti, tos pārsedza ar audumu.
Jauninājums šajā filmā ir arī laika ritējuma atainojums, samontējot vairākus īsus, nedaudz atšķirīgus filmas fragmentus vienā ainā — tā Keina pirmo laulību attēlo dažās minūtēs, izvairoties no papildu skaidrojuma nepieciešamības, ainā, kurā Keins ar sievu ietur brokastis, aktieriem katrā fragmentā mainot tērpus un grimu, kā arī ar varoņu dialogu demonstrējot izmaiņas viņu attieksmē vienam pret otru. Tāpat izmantoja jaunas metodes, lai filmētu masu skatus un lielus interjerus, piemēram, filmēja maketā.
Velss izmantoja savu pieredzi radio, lai radītu daudzslāņainus skaņas efektus, kas dažās ainās rada īpašu noskaņu, piemēram, ar atbalss palīdzību rada iespaidu par dažu telpu monumentalitāti un lielo platību. Tāpat arī skaņu izmantoja, lai samontētu dažādas filmas daļas vienotā stāstījumā — piemēram, parādīts, kā bērnībā Keinam viņa aizbildnis novēl "Priecīgus Ziemassvētkus...", bet teikumu pabeidz ar "...un laimīgu Jauno gadu!", jau Keinam pieaugušam esot. Izmantoja arī tolaik kino ne pārāk īpaši plaši pielietotu metodi, kad īsus runas fragmentus samontē ātrā secībā, radot iespaidu, ka kaut ko visur apspriež. Velss arī uzskatīja par dabiskāku divu dialogu pārklāšanos, pretēji ierastajam dialogam, kad aktieris sāk runāt savu tekstu tikai tad, kad otrs aktieris ir pateicis savējo. Tāpat jaunums bija nākamās ainas audio pārejas sākšana pirms vizuālās pārejas.
Olīvija Vailda
Olīvija Vailda (en; dzimusi Olīvija Džeina Kokbērna (Olivia Jane Cockburn) ) ir amerikāņu aktrise un kinorežisore.
Beverīna (nozīmju atdalīšana)
Beverīna var būt:
Makašēnu pagasts
Makašēnu pagasts bija pašvaldība Rēzeknes apriņķī.
Vēsture
1935. gadā Makašēnu pagasta platība bija 152,8 km2, un tajā dzīvoja 7 622 cilvēku, to starpā 66,1% latviešu, 31,4% krievu, 1,8% poļu un 0,7% citu tautību pārstāvju. 1945. gadā pagastā izveidoja Makašēnu, Brožguļu, Čakšu, Gailumu, Kleperu, Mežāres, Puderu un Vusaru ciema padomes, bet pagastu 1949. gadā likvidēja. Mūsdienās Makašēnu pagasta teritorija ietilpst Audriņu, Ilzeskalna, Vērēmu, Nautrēnu, Griškānu un Ozolmuižas pagastos.
Hewlett-Packard
Hewlett-Packard Company, saīsināti saukta par HP, bija datoru un informācijas tehnoloģiju uzņēmums. Tā centrālā mītne atradās Palo Alto, Kalifornijā, ASV. HP bija viens no lielākajiem tehnoloģiju uzņēmumiem pasaulē un darbojās gandrīz visās valstīs. HP specializējās datoru, printeru, datu glabāšanas un tīklu aparatūras un programmatūras ražošanā un attīstībā.
Saskaņā ar tirgus izpētes firmām Gartner un IDC, 2008, gadā HP bija pasaulē lielākais personālo datoru pārdevējs, pārsniedzot konkurentu Dell. Atšķirība starp HP un Dell būtiski paplašinājās 2007. gada beigās, kad HP ieņēma aptuveni 3,9 % tirgus daļas. HP bija arī piektais lielākais programmatūras izstrādes uzņēmums pasaulē.
Uzņēmuma sadalīšana
2014. gada oktobrī nolemts veiksmīgāk strādājošo datoru un printeru biznesu atdalīt no korporatīvo datoriekārtu un pakalpojumu biznesa. Sadalīšana pabeigta 2015. gada 1. novembrī, izveidojoties diviem atsevišķiem publiskiem uzņēmumiem: Hewlett Packard Enterprise un HP Inc.
Gistrova
Gistrova, kopš 2006. gada oficiāli Barlaha pilsēta Gistrova, ir pilsēta Vācijā, Mēklenburgā-Priekšpomerānijā, uz dienvidiem no Rostokas.
Pilsēta pirmoreiz minēta 1219. gadā, kad šeit uzbūvēja vendu pili. No 1418. līdz 1695. gadam (ar pārtraukumiem) Gistrova bija Mēklenburgas-Gistrovas hercogistes galvaspilsēta. 16. gadsimta otrajā pusē Gistrovā bērnību pavadīja Anglijas karaliene Dānijas Anna. No 1628. līdz 1631. gadam hercogistē valdīja Albrehts fon Vallenšteins. 1695. gadā Gistrova iekļāvās Mēklenburgā-Šverīnē. No 1910. gada līdz savai nāvei 1938. gadā Gistrovā dzīvoja un strādāja skulptors Ernsts Barlahs.
1589. gadā celtā renesanses stila Gistrovas pils ir bijusī hercogu rezidence. Pilsētā atrodas Ernsts Barlaha darbnīca - muzejs. Starp 1226. un 1335. gadu celtajā ķieģeļu gotikas stila Gistrovas katedrālē atrodas viens no slavenākajiem Barlaha darbiem - Schwebender Engel.
Gistrova ir Dānijas un Norvēģijas karalienes Mēklenburgas-Gistrovas Luīzes (Louise af Mecklenburg-Güstrow, 1667-1721) dzimtā pilsēta.
Irokēzu valodas
Irokēzu valodas ir Ziemeļamerikas indiāņu valodu saime. Tās nosaukums atvasināts no irokēzu savienības jeb konfederācijas, un valodu saimei pieder ne tikai sešas šīs konfederācijas ciltis, bet arī vairākas citas tautas.
Mūsdienās daudzas irokēzu valodas ir izmirušas, atlikušās nopietni apdraudētas. Vislabāk ir saglabājusies čeroki valoda (12 000 — 22 000 runātāju).
Klasifikācija
Vispārpieņemtā irokēzu valodu klasifikācija:
Izplatība
Pie Lielo ezeru grupas pieskaitāma ap 16. gs. beigām izmirusī Sentlorensas irokēzu valoda. Šķiet, ka tā bija vairāku dialektu vai valodu grupa, kurā runāja vismaz 25 ciltis.
Venrohrononi jeb venro bija neliela cilts. Tā izzuda 17. gadsimta pirmajā pusē, tāpēc ziņas par venro valodu ir ļoti trūcīgas.
Pēc masu epidēmijām un kariem daļa hūronu un tionontati jeb petuni apvienojās viandotu ciltī. Saglabājušies materiāli ļauj tās klasificēt kā hūronu un tionontati valodas.
Suskvehanoku (konestogu) valoda izzuda 18. gadsimta otrajā pusē, kad baltie Pontiaka sacelšanās laikā 1763. gadā noslepkavoja pēdējos 20 suskvehanokus.
No irokēzu savienības valodām vislabāk saglabājusies mohauku (ap 3300 runātāju),savukārt pārējās ir nopietni apdraudētas vai atrodas uz izzušanas robežas, — oneidu (160 — 500), seneku (ap 200), kaijugu (100 — 200), onondagu (65 — 115), tuskaroru (savienības sestā tauta) (mazāk kā 10 valodas pratēju).
Notoveju valoda izzuda labu laiku pirms 1900. gada. Ap 1820. gadu bija atlikuši tikai trīs gados vecāki šīs valodas pratēji. Meherini bija tuskaroru un notoveju kaimiņi, un, iespējams, runāja tajā pašā valodā vai līdzīgā dialektā.
Cilindrs
Cilindrs (el (kulindros) — 'ritulis') ir telpiska figūra, ko ierobežo virsma, kuras punkti atrodas vienādā attālumā no ass un divas paralēlas plaknes, kas ir perpendikulāras šai asij. Cilindru var definēt arī šādi: tā ir telpiska figūra, kas rodas taisnstūrim rotējot ap vienu no tā malām.
Plašākā nozīmē cilindrs ir figūra, kas sastāv no virsmas, kas sastāv no savstarpēji paralēlām taisnēm, kas iet cauri kādai plaknes līknei. Ja taišņu krustošanās leņķis ar plakni ir taisns, tas ir taisns cilindrs. Ja tas leņķis nav taisns, tas ir slīps cilindrs. Ja līkne ir riņķa līnija un leņķis ir taisns, tas ir taisns riņķa cilindrs (figūra, kuru parasti saprot ar jēdzienu cilindrs). Ja līkne ir elipse, tas ir eliptiskais cilindrs (izskatās kā no sāniem saspiests riņķa cilindrs). Ja līkne ir lauzta līnija, tas ir prizma. Ja līkne ir parabola vai hiperbola, tas ir paraboliskais vai hiperboliskais cilindrs. Tā kā šādas līknes nav noslēgtas, šādiem cilindriem viena puse ir vaļā.
Taisns riņķa cilindrs
Vispārīgā nozīmē cilindrs var būt bezgalīgi garš. Parasti tomēr cilindram ir garums un tas ir attālums starp galu plaknēm, un to apzīmē ar h. Cilindra rādiusu parasti apzīmē ar r. Cilindra tilpumu V var aprēķināt: Cilindra virsmas laukums:
Kopā ar augšējo un apakšējo virsmu: Cilindrs, kuram h=2r ir ar mazāko virsmas laukumu pie dotā tilpuma vai lielāko tilpumu pie dotā virsmas laukuma.
Cilindra šķēlumi
Cilindru šķeļot ar plakni, kas perpendikulāra cilindra asij, iegūst riņķi, kura rādiuss vienāds ar cilindra rādiusu.
Cilindru šķeļot ar plakni, kas paralēla cilindra asij, iegūs divas taisnes, attālums starp kurām, atkarīgs no attāluma starp šķeļošo plakni un cilindra asi, kā arī no cilindra rādiusa.
Cilindru šķeļot ar jebkuru citu plakni, iegūst elipsi, kuras īsākais rādiuss ir vienāds ar cilindra rādiusu un garākais rādiuss ir atkarīgs no cilindra rādiusa un leņķa starp šķeļošo plakni un cilindra asi.
Tīvola
Tīvola var būt:
Maļinovas pagasts
Maļinovas pagasts ir viena no Augšdaugavas novada administratīvajām teritorijām tā vidienē, novada Latgales daļā. Robežojas ar sava novada Višķu, Biķernieku, Naujenes, Līksnas, Vaboles, Kalupes un Dubnas pagastiem.
Formozas melnais lācis
Formozas melnais lācis (Ursus thibetanus formosanus) ir Āzijas melnā lāča (Ursus thibetanus) pasuga. To mēdz saukt arī par baltkakla lāci vai suņu lāci, jo tas mēdz izdot skaņas, kas atgādina suņa rejas.
Maļinovas pagasts
Daba
Dienvidu daļa atrodas Austrumlatvijas zemienes Jersikas līdzenuma dienvidaustrumu malā. Austrumu daļa atrodas Latgales augstienes Dagdas pauguraines dienvidrietumu stūrī. Augstākais punkts - 152,6 m vjl - pagasta ziemeļaustrumu stūrī.
Formozas melnais lācis
Pārskats
Formozas melnais lācis dzīvo tikai Taivānā un ir lielākais Taivānas dzīvnieks, kā arī vienīgais lāču dzimtas dzīvnieks šajā salā. To var sastapt Taivānas kalnu mežos starp 1000 un 3500 metriem virs jūras līmeņa. Lai gan Formozas melnais lācis kopš 1989. gada ir aizsargāts ar likumu, tomēr malumednieki turpina lāčus medīt, un to skaits joprojām samazinās.
Maļinovas pagasts
Upes
Līksna, Kapustņica, Lielā Muša, Mazā Muša, Medupe - sākas pagastā, Dubnas pieteka
Formozas melnais lācis
Izskats un ieradumi
Formozas melnais lācis ir viens no mazākajiem Āzijas melnajiem lāčiem, tā ķermeņa garums ir apmēram 130—160 cm, svars 95—120 kg, maksimālais iespējamais svars 200 kg, mātītes ir mazākas par tēviņiem. Tā kažoks ir melns ziemā, bet tumši brūns vasarā, uz krūtīm tam ir "V" veida balta zīme, purns garš un gaišāks par pārējo apspalvojumu, ar pelēku pazodi.
Maļinovas pagasts
Purvi
Maļinovas purvs (294 ha) un daļa no Gerlaka purva
Formozas melnais lācis
Izskats un ieradumi
Formozas melnais lācis kā visi Āzijas melnie lāči ir visēdājs, bet galvenokārt tas barojas ar koku lapām, pumpuriem, augļiem, saknēm, kukaiņiem un nelieliem dzīvniekiem, kā arī ēd maitu. Baroties tas dodas nakts laikā, dienu pavadot gulšņādams kādā kokā vai alā.
Maļinovas pagasts
Vēsture
1945. gadā Daugavpils apriņķa Višķu pagastā tika izveidota Maļinovas ciema padome. Daugavpils rajona Maļinovas ciemam 1954. gadā pievienoja likvidēto Kokinu ciemu, 1965. gadā - Biķernieku ciema kolhoza «Znamja oktjabrja» teritoriju, 1974. gadā - daļa Aužgulānu ciema teritorijas. 1990. gadā ciemu reorganizēja par pagastu. 2009. gadā Maļinovas pagastu kā administratīvo teritoriju iekļāva Daugavpils novadā. 2021. gadā Daugavpils novadu kopā ar Ilūkstes novadu iekļāva jaunajā Augšdaugavas novadā.
Formozas melnais lācis
Izskats un ieradumi
Formozas melnie lāči ir izteikti vientuļnieki, izņemot riesta un mazuļu audzināšanas laiku. Tie ir arī ļoti teritoriāli dzīvnieki, kas savu teritoriju iezīmē ar urīnu un ieskrāpētām zīmēm koku stumbros. Ziemas laikā Formozas lāči neguļ ziemas miegu, bet dodas no kalniem lejup uz vietām, kur ir siltāks un kur ir vairāk barības. Riesta laiks ir ziemā, un pēc 8 mēnešiem parasti piedzimst 1—3 mazuļi, kas paliek kopā ar māti divus gadus. Dzīves ilgums ir 25—30 gadi.
Maļinovas pagasts
Iedzīvotāji
Pagastā ir 1099 iedzīvotāji (2010), no tiem 62% krievi, 20% latvieši, bet 7% poļi.
Apdzīvotās vietas
Lielākās apdzīvotās vietas ir Maļinova (pagasta centrs), Janciškas, Zaļumi.
Rēķu ezers
Rēķu ezers (arī Rāvijs) ir meža ezers Madonas novada Sarkaņu pagastā. Platība 3 ha. No ezera uz dienvidiem iztek Riebas upīte, uz ziemeļiem ar grāvju sistēmu savienots ar Sūlas upi, kas sākas 500 m uz ziemeļrietumiem no Lielā Rāvija ezera.
Jaudas koeficients
Jaudas koeficienta fizikālā būtība
Reāliem maiņstrāvas patērētājiem visbiežāk ir gan aktīvās, gan arī reaktīvās induktīvās pretestības un tajos strāva atpaliek no sprieguma par fāzu nobīdes leņķi φ=0. Šo strāvu var sadalīt divās komponentēs. Strāvas aktīvā komponente sakrīt fāzē ar spriegumu, bet reaktīvā komponente Ir atpaliek fāzē no sprieguma par 90°. Strāvu vektori veido strāvu trijstūri. No šī trijstūra atrod strāvas aktīvo komponenti Ia=I cosφ. Izsakot ar to aktīvo jaudu, iegūst P=IaU = IU cosφ Reizinātāju cosφ sauc par jaudas koeficientu. Tas raksturo maiņstrāvas ķēdes noslogotību ar aktīvo jaudu vai ar aktīvo strāvu. Ja cosφ=0, tad fāzu nobīdes leņķis starp strāvu un spriegumu ir 90°, ķēdei nav aktīvās strāvas, jo Ia=I cosφ=0 un tajā plūst tikai reaktīvā strāva Ir sinφ. Jo lielāks ir jaudas koeficients cosφ, jo lielāka aktīvā strāva un mazāka reaktīvā strāva.
Växelström
Sigismunds II Augusts
Sigismunds II Augusts (pl, lt, be; dzimis, miris ) no 1548. gada līdz savai nāvei 1572. gadā bija pēdējais Jagellonu dinastijas valdnieks — Polijas karalis un Lietuvas dižkunigaitis. Pēc Livonijas un Lietuvas reālūnijas izveidošanas bija pirmais Livonijas hercogs (1566—1572).
Pilns tituls
Kā Polijas karalis Sigismunds svarīgākos valsts dokumentus cita starpā parakstīja kā "Livonijas kungs un mantinieks", kas norādīja uz to, ka pēc Livonijas iekarošanas viņam bija tiesības uz tās valdnieka pārmantojamo titulu:
"Sigismunds Augusts, no Dieva žēlastības karalis Polijai, lielhercogs Lietuvai, tāpat Krakovijas, Sandomirijas, Siradijas, Lančicijas, Kujāvijas, Kijevijas, Rutēnijas, Volīnijas, Prūsijas, Mazovijas, Podlēzijas, Kulmas, Elbingas, Pomerānijas, Žemaitijas, Livonijas u.c. kungs un mantinieks."
(Sigismundus Augustus Dei gratia rex Poloniae, magnus dux Lithuaniae, nec non terrarum Cracoviae, Sandomiriae, Siradiae, Lanciciae, Cuiaviae, Kijoviae, Russiae, Woliniae, Prussiae, Masoviae, Podlachiae, Culmensis, Elbingensis, Pomeraniae, Samogitiae, Livoniae etc. dominus et haeres).
Dzīves gājums un svarīgākie notikumi
Sigismunds II Augusts bija Lietuvas dižkunga un Polijas karaļa Jagaiļa mazmazdēls. Par karali viņš kļuva pēc sava tēva Sigismunda I nāves.
Viņa valdīšanas laikā 1561. gadā parakstīja Viļņas ūniju, saskaņā ar kuru Livonijas Konfederācija nonāca Sigismunda II Augusta pakļautībā, bet Gothards Ketlers saņēma valdījuma daļu Livonijas — Kurzemi un Zemgali, kuru pārvaldīja kā Polijas karaļa vasalis. No 1566. gada 26. augusta līdz 26. decembrim Grodņā notika Lietuvas Seims, kurā tika noslēgta Livonijas un Lietuvas reālūnija (la). Pēc reālūnijas nosacījumiem Lietuvas dižkunigaitis Sigismunds II Augusts kļuva par pirmo Livonijas hercogu. 1569. gadā tika noslēgta Ļubļinas ūnija un Polijas karaliste ar Lietuvas lielkņazisti kļuva vienota valsts.
Sigismunds II Augusts bija trīsreiz precējies, tomēr viņam nebija bērnu, tādēļ pēc karaļa nāves izbeidzās Jagellonu dinastija, Polijas kronis kļuva vakants un karaliste kļuva par federālu monarhiju, kurā karalis tiek ievēlēts.
Skats (datubāze)
Skats, relāciju datubāzu kontekstā, ir virtuāla tabula, ko no vienas vai vairākām tabulām veido SQL vaicājums. Par skatu sauc arī šādu saglabātu vaicājumu.
Tā kā kopas nav sakārtotas pēc definīcijas, arī rindas skatā nav sakārtotas. Tāpēc ORDER BY teikums skata definēšanā ir nenozīmīgs. SQL standarts nepieļauj ievietot ORDER BY teikumu CREATE VIEW priekšrakstā gluži tāpat, kā nav atļauts CREATE TABLE priekšraksts. Taču no skata var iegūt sakārtotus datus tādā pašā veidā, kā no jebkuras citas tabulas, kā daļu no vaicājuma priekšraksta. Tomēr, dažas DBVS (kā Oracle un SQL Server) ļauj izveidot skatu ar ORDER BY teikumu apakšvaicājumā, kas ietekmē to, kā tiek parādīti dati.
Skatu priekšrocības, salīdzinot ar tabulām
Gluži kā funkcijas (programmēšanā) spēj piedāvāt abstrakciju, tāpat arī datu bāzu lietotāji var izveidot abstrakciju, izmantojot skatus. Citā paralēlē ar funkcijām, datu bāzu lietotāji var manipulēt ar ligzdveida skatiem jeb viens skats var savākt datus no citiem skatiem. Neizmantojot skatus, datu bāzu normalizēšana būtu daudz sarežģītāka. Skati padara vienkāršāku bezzudumu savienojuma dekompozīciju.
Tikai lasāmi un uzlabojami skati
Datu bāzu praktizētāji var definēt skatus kā tikai lasāmus vai uzlabojamus. Ja datu bāzes sistēma var noteikt pretējo skata shēmas attēlojumu no pamata bāzes tabulas, tad skats ir uzlabojams. INSERT, UPDATE un DELETE operācijas var tikt piemērotas uzlabojamiem skatiem. Tikai lasāmi skati neatbalsta šādas operācijas, jo DBVS nevar noteikt izmaiņas, kādas notikušas pamata bāzes tabulās.
Indeksētie skati
Indeksēts skats, atšķirībā no parasta skata, ir materializēts, tas nozīmē, ka dati, ko atgriež skats, tiek uzglabāti datu bāzē tādā formā, kā tos atgriež skats. Atšķirība star indeksētu skatu un parastu skatu rodas brīdī, kad parastam skatam tiek izveidots klasterēts indekss. Klasterētā indeksa uzbūve ir gandrīz tāda pati, kā tabulām (Tabulas ar klasterētu (clustered) indeksu Skatīt). Atšķirība ir tā, ka datu lapās tiek glabāti tie dati, kas norādīti skatā, ja dati ir iegūti agregātfunkciju rezultātā, tad datu lapās tiek glabāti jau agregātfunkciju rezultāti. Tas, ka skatā tiek glabāti jau sagatavoti dati, uzliek zināmus ierobežojumus. Jāņem vērā arī tas, ka indeksētais skats aizņems vietu uz diska. Tas arī nozīmē to, ka katra DML (Datu Manipulācijas Valoda- Insert, Update, Delete) operācija nozīmē datu mainīšanu arī indeksētajā skatā.
80. Kinoakadēmijas balva
80. Kinoakadēmijas balvas pasniegšana norisinājās Kodak teātrī, Holivudā, Losandželosā. Balvas pasniedza Kino mākslas un zinātnes akadēmija labākajām 2007. gada filmām divdesmit četrās kategorijās. ASV ceremoniju pārraidīja ABC kanāls. Ceremonijas producents ir Gilberts Keitss, bet ceremonijas režisors Luiss Horvics. Balvu pasniegšanu jau otro reizi vadīja Džons Stjuarts. Divas nedēļas iepriekš, 9. februārī, Beverly Wilshire Hotel viesnīcā Beverlihilsā norisinājās Kinoakadēmijas balvas par tehniskajiem sasniegumiem pasniegšana, ko vadīja Džesika Alba.
Nominācijas 22. janvārī paziņoja Kino mākslas un zinātnes akadēmijas prezidents Sids Geniss un aktrise Ketija Beitsa. Visvairāk nominācijas - astoņas - saņēma divas filmas - "Kur sirmgalvjiem nav vietas" un "Plūdīs asinis". Visvairāk balvu - četras - saņēma filma "Kur sirmgalvjiem nav vietas". Pirmo reizi kopš 37. Kinoakadēmijas balvas pasniegšanas četri galveno aktiermākslas balvu ieguvēji ir neamerikāņi - balvas ieguva divi briti (Dejs Lūiss un Svintone), spānis (Bardems) un francūziete (Kotijāra).
Balvu ieguvēji un nominanti
Balvu ieguvēji ir atzīmēti treknrakstā.
Līksnas pagasts
Līksnas pagasts ir viena no Augšdaugavas novada administratīvajām teritorijām tās ziemeļos Daugavas labajā krastā, novada Latgales daļā. Robežojas ar sava novada Nīcgales, Kalupes, Vaboles, Maļinovas, Naujenes, Sventes, Pilskalnes un Dvietes pagastiem, kā arī Daugavpils pilsētu.
Ezeri
Koša ezers, Ļūbasts, Klusais ezers, Mazais Klusais ezers, Linmārka ezers.
European Hit Radio
European Hit Radio (Eiropas Hitu Radio, jeb EHR) ir komercradiostacija, kas raida Latvijā. Tā ir vienīgā radiostacija Latvijā, kas programmu sastāda stingri sekojot dziesmu pārdošanas apjomiem, sniedzot informāciju par Eiropā pirktākajām dziesmām. Radio ietilpst EHR mediju grupā, kura sastāv no četriem nacionālās apraides radiostacijām FM diapazonā — European Hit Radio, EHR Superhits, EHR Krievijas Hiti un Latviešu Hiti, diviem nopirktajiem radiostacijām Retro FM (arī FM) un XO FM, kā arī daudziem internetā raidošiem kanāliem. Pēc kompānijas TNS datiem, EHR grupa ir vadošā komercradio grupa auditorijā līdz 40 gadu vecumam.
Līksnas pagasts
Vēsture
Līksnas vārds pirmo reizi rakstos minēts 13. gadsimta sākumā, kad latgaļu valdnieks Visvaldis 1230. gadā dāvināja kādu Daugavas salu (Glaudusolu?) un zemi pretī Līksnai Daugavgrīvas Cisterciešu klosterim. Livonijas ordeņvalsts laikā šeit valdīja Dinaburgas komturi. No 1677. gada Līksnas muiža ietilpa Inflantijas vaivadijas Daugavpils stārastijā, vēlāk tā pārgāja Inflantijas vaivada Zīberga īpašumā.
European Hit Radio
Radiodejas
1991. gadā, pēc neveiksmīgā augusta apvērsuma, daudzu plašsaziņas līdzekļu darbība tika apturēta, bet nelielai cilvēku grupai radās ideja izveidot Latvijā neatkarīgu radiostaciju. 1991. gada septembrī Uģis Polis, Jānis Krauklis un Aldis Kušķis uzrakstīja Sakaru ministrijai lūgumu atļaut dibināt jaunu radiostaciju. Ministrija to atbalstīja, izsniedzot licenci ar pirmo kārtas numuru. 1992. gadā aprīlī tika izveidota radiostacija ar nosaukumu "Radiodejas", kas raidīja ultraīsviļņu (68,93 UĪV) diapazonā, jo raidīšana FM diapazonā tolaik vēl nebija oficiāli atļauta. "Radiodejas" bija nekomerciāls projekts. Sākotnēji Radiodejas raidīja no kāda dzīvokļa Tērbatas ielā 6/8—81, Rīgā un bija dzirdamas tikai pilsētas teritorijā. Viss balstījās tikai uz dibinātāju vēlmi parādīt, ka neatkarīga raidīšana Latvijā ir iespējama. Izmantojot satelītu, ēterā pārsvarā tika raidītas Eiropas hitu radiostaciju programmas. Galvenais mērķis bija dod klausītājiem iespēju dzirdēt, kādā līmenī strādā Eiropas radiostacijas.
Super FM
Pēc nepilniem diviem gadiem, strauji pieaugušās konkurences apstākļos, kļuva skaidrs, ka Radiodejām jāpāriet uz FM raidīšanas diapazonu. Atļauja tika saņemta, bet nebija atbilstoša tehniskā nodrošinājuma. Tādēļ 1994. gada janvārī Uģis Polis devās uz ikgadējo mūzikas tirgu Kannās, kur kāda itāļu kompānija piedāvāja pilnīgi datorizētu radiostacijas risinājumu, kurā cilvēka vietā darbojās dators. Tolaik tā bija revolucionāra un pasaulē tikpat kā neizmantota pieeja. Uģim izdevās ieinteresēt trīs bankas šāda projekta īstenošanai Rīgā, un 1994. gada 5. novembrī plkst. 13:04 (bet no 14. novembra arī pirmajā ultraīsviļņu diapazonā — vilnī 68,9 MHz, jeb bijušajā Radiodeju frekvence) sāka raidīt Baltijā pirmā datorizētā radiostacija "Super FM". Tās mērķis bija atskaņot jaunāko un populāro deju mūziku. Super FM skanēja visu diennakti. Sākumā no plkst. 8 līdz 18 tika atskaņota visvairāk pirktā mūzika Eiropā, bet no plkst. 18 līdz 6 skanēs deju mūzika. Radiostacijas veidotāji bija orientējušies uz klausītāju auditoriju vecumā no 16 līdz 36 gadiem.
Līksnas pagasts
Vēsture
1935. gadā Daugavpils apriņķa Līksnas pagasta platība ir 279 km² un tajā dzīvo 10 759 iedzīvotāji. 1945. gadā pagastā izveido Aužgulānu, Jaunošanu, Līksnas, Mukānu, Osagala (Vaboles), Patmaļu, Priežu un Ratnieku ciema padomes, bet pagastu 1949. gadā likvidēja. Daugavpils rajona Aužgulānu ciemam 1946. gadā pievienoja daļu likvidētā Jaunošanu ciema teritorijas, 1951. gadā - likvidētā Patmaļu ciema Staļina kolhoza teritoriju, 1954. gadā - likvidēto Priežu ciemu. 1974. gadā Aužguļānu ciemam pievienoja daļu Nīcgales ciema teritorijas, daļu Aužguļānu ciema teritorijas pievienoja Maļinovas un Vaboles ciemiem un ciemu pārdēvēja par Līksnas ciemu. Līksnas ciemam 1977. gadā pievienoja daļu Nīcgales ciema teritorijas. 1990. gadā ciemu reorganizēja par pagastu. 2009. gadā Līksnas pagastu kā administratīvo teritoriju iekļāva Daugavpils novadā. 2021. gadā Daugavpils novadu kopā ar Ilūkstes novadu iekļāva jaunajā Augšdaugavas novadā.
European Hit Radio
Super FM
Sākotnēji dators vadīja trīs kompaktdisku aparātus, kuros katrā bija 100 kompaktdiski. Vēlāk, tehnoloģijām attīstoties, tos nomainīja datori, kuros dziesmas, reklāmas un raidījumus ierakstīja audio failu formātā. Failu atskaņošanas secība tika noteikta saskaņā ar speciāliem algoritmiem, kas sastādīja dziesmu rotācijas sistēmu.
1994. gadā radiostacija Pārdaugavā atvēra (tajā laikā lielāko) deju klubu "Super FM deju klubs". Šis klubs kļuva populārs jauniešu vidū un tajā uzstājās populārākie Latvijas dīdžeji.
European Hit Radio
Pēc septiņiem darbības gadiem, Super FM bija gatavs datorizētās radiostacijas īstenošanai Lietuvā un Igaunijā. Tika izraudzīti divi šajās valstīs nesekmīgi radiotīkli. Bija nepieciešami seši mēneši, lai 17 raidītājus apvienotu vienā tīklā un izveidotu pirmo radiostaciju tīklu, kas vienlaikus raida visā Baltijā. Izpētot vairāk nekā 60 Baltijas radiostaciju piedāvātās programmas, kļuva skaidrs, ka tās visas galvenokārt orientējās uz lokāliem notikumiem. Tāpēc tika pieņemts lēmums veidot Eiropas mūzikas tirgu atspoguļojošu radiostaciju.
Līksnas pagasts
Apdzīvotās vietas
Lielākās apdzīvotās vietas ir Līksna (pagasta centrs), Augšpole, Aužguļāni, Baraviki, Gančevski, Jaunušāni, Jukši, Kalniški, Kokiniški, Ķirupe, Latgale, Liepziedu iela, Ļubaste, Mīsteļi, Munciški, Priežu sils, Ribaki, Rimši, Sterikāni, Tilti, Vaikuļāni, Vērdiņi, Zastenki-Ribaki.
European Hit Radio
European Hit Radio
Jaunajai radiostacijai tika dots arī atbilstošs nosaukums — "European Hit Radio", kas pirmo reizi Baltijas ēterā izskanēja 2002. gada 1. novembrī. European Hit Radio galvenais uzdevums ir precīzi atspoguļot to, kas notiek Eiropas mūzikas tirgū.
2012. gada 19. septembrī, European Hit Radio mājaslapā un oficiālajā YouTube kanālā parādījās informācija, ka 23. septembrī Eiropas Hitu Radio atklāj jauno rudens sezonas programmu. Kopā ar vadošajiem radio skanējuma ekspertiem EHR veica būtiskas izmaiņas radiuostacijas skanējumā — turpmāk EHR skanēja tā, kā skan vadošās Eiropas un ASV hitu stacijas. Tika ieviesti pilnīgi jauni radio džingli. Arī Top 40 tika mainīts skanējuma laiks. Sākot ar 28. septembri tas tika atskaņots piektdienās plkst. 10.00, ar atkārtojumu svētdien, plkst. 16.00. Turklāt atkal abi raidījumi bija dzirdami pilnā garumā. Līdzās EHR, pārmaiņas skāra arī Super FM.
Pašlaik European Hit Radio var dzirdēt Latvijā un Lietuvā. Pēc BMF radio reitingu pētījuma, European Hit Radio ieņem līdera pozīcijas Latvijā demogrāfiskajā grupā līdz 30 gadiem.
2016. gadā, kļūstot par “EHR popkultūras mediju grupu”, ir uzstādīts jauns mērķis – kļūt par vienu no labākajām hītu raidstacijām Eiropā. Kompānijas attīstība ietver 3 galvenos virzienus:
EHR portāls www.ehrmedijugrupa.lv kļūst par Eiropas popkultūras jaunumu centru. Katru dienu par aktuālāko mūzikas, kino, seriālu un tehnoloģiju pasaulē.
Šobrīd EHR portālā un aplikācijā piedāvā klausīties ne tikai 3 pamata radiostacijas, arī papildu kanālus, kuru skaits drīzumā sasniegs 15. Katrs kanāls skan kā neatkarīga radiostacija ar raksturīgajiem EHR elementiem, arī ar reklāmas blokiem.
Funkcijām bagātā jaunā EHR mobilā aplikācija, kopš tās publicēšanas brīža 2016 g. augustā, ir lejuplādētākā radio aplikācija valstī. Lejuplāžu topā tā ieņem stabilu vietu pirmajā trijniekā Latvijā starp mūzikas aplikācijām, katru dienu iegūstot 250 jaunu lietotāju.
Kopš 2021. gada, European Hit Radio ir iegādājuši radiostaciju Retro FM, bet 2022. gada Maijā XO FM, kur no 20 Jūnija kļuva par Interneta radio.
Svinot 30 gadus kopš radiostacijas palaišanas, un 20 gadi kopš saucās EHR (Eiropas Hitu Radio), 2022. gada 9 septembrī “Splendid Palace” notika pirmizrāde filmai “RadioDejas. 30 gadi ēterā”, un stāstīts par pirmā neatkarīgā radio tapšanu un attīstību Latvijā.
Programma
European Hit Radio atskaņojamo dziesmu pamatprogrammu katru nedēļu sastāda automātiski, pārbaudot Eiropas valstu topu mājaslapas. Datorprogramma, atkarībā no katras dziesmas pozīcijas attiecīgās valsts topā, to indeksē un izveido dziesmu atskaņošanas sarakstu. Dziesmas tiek sarindotas tā, lai nedēļas laikā atkārtotos atkarībā no tās popularitātes Eiropā un laiks starp dziesmas atskaņošanas reizēm būtu pielīdzināms dziesmas populatitātei (jo populārāka dziesma, jo biežāk un vairāk tā tiek atskaņota). Tiek veikta arī radiostacijas klausītāju aptauja internetā, kuras rezultātā tiek veidots iknedēļas Top 40.
European Hit Radio veido arī dažādus mūzikas apskatus — ārvalstu topu apskatus (Lielbritānijas Top 40, Billboard Top 40, ), kā arī Euro Digital Songs, YouTube Top 25 un citus raidījumus.